BMW rad Z

BMW Z3 vyrábaný automobilovou spoločnosťou BMW je prvý masovo vyrábaný dvojdverový roadster dostupný v prevedení coupé a kabriolet. Rok 1996 odštartoval výrobu tohto automobilu  v Nemecku, neskôr prešla výroba do Ameriky, do štátu Južná Karolína, mesto Greer. Predchodcom BMW Z3 sa stal BMW Z1 vyrábaný v rokoch 1989 – 1991. Zaujímavosťou ostáva, že BMW Z3 bolo použité pri natáčaní Jamesa Bonda v sérií Golden Eye. O prevedenie dizajnu sa stará Joji Nagashima, člen dizajnérskeho tímu BMW.

Motor

BMW Z3 sa vyznačuje 1.9 L štvorvalcom s výkonom 103 kW, ktorý však podľa požiadavkov zákazníkov nebol dostačujúci a preto v roku 1997 pridali technici nový výkonnejší šesťvalec 1.9 L s výkonom 141 kW ktorého boky a hlavy boli vyrobené z hliníku. Rok 1998 predstavil nový M Roadster disponujúcim motorom s kapacitou 3.2 L. O rok neskôr pre US trhy výrobcovia vymenili štvorvalec za 2.5 L motor s výkonom 130 kW. Ale mimo trhov US sa zaviedol motor 2.0 L s výkonom 110 kW. Špeciálne edície s V8 motorom však v sériovej výrobe nefigurovali. Kompletná zmena motorov nastala až v roku 2000. Aktuálnu ponuku tvorili motory 2.2 L, 2.5 L, 3.0 L a 3.2 L pre M Roadster. Automobil BMW Z3 bolo do roku 1998 do roku 2002 možné dostať v prevedení M Roadster a M Coupé, ktoré sa vyznačovali výraznými interiérovými a exteriérovými úpravami, čím dodávali autu športovejší vzhľad.

BMW Z4

BMW Z4 je dvojdverová športová verzia auta vyrábaná spoločnosťou BMW od roku 2002 až do súčasnosti. Je pokračovateľom série vozidiel BMW ako BMW Z1, BMW 507, BMW Z8 či BMW Z3. Priamym predchodcom BMW Z4 je práve BMW Z3. Výroba ako roadstera, tak aj coupé prebiehala v USA, v Južnej Karolíne v meste Greer. Od roku 2009 sa výroba sústredila na zdokonalenie prvej a výrobu upravenej druhej generácie automobilu BMW Z4, ktorá sa vyznačovala odnímateľnou strechou. Druhá generácia si vyslúžila cenu za dizajn „Red Dot Desigh Award“

Prvá generácia (E85)

BMW Z4 oproti svojmu predchodcovi Z3 má kompletne upravený zmenený dizajn a spevnenú konštrukciu. Za špičkový dizajn zodpovedá dánsky dizajnér Anders Warming. Motor automobilu Z4 je 3.0 L radový šesťvalec. Auto je dostupné i s motorom 2.5 L.

Druhá generácia (E89)

Druhá generácia radu Z4 je význačná odnímateľnou strechou a šesťvalcovým benzínovým motorom. Elektricko – hydraulická strecha je sťahovacia a vyrobená z ľahkého hliníka. Stiahnuť sa dá za necelých 20 sekúnd. Objem batožinového priestoru pri odtiahnutej streche je 310 litrov, pri zatiahnutej len 180 litrov. Výroba druhej generácie sa presunula do mesta Regensburg v Nemecku, kde sa vyrába i rada BMW Cabrio.

BMW M Roadster

Špeciálna edícia automobilov  vychádzajúca prevažne z modelov Z3 a Z4 vyrábaná v Južnej Karolíne v rokoch 1998 – 2002 poskytovala na trh automobily so zameranou úpravou na zvýšený výkon.

Z3 M Roadster (1998 – 2002)

BMW Z3 M Roadster vyznačujúci sa najviac zmenami na tele auta, predných a zadných nárazníkoch, maske chladiče, zrkadlách či kufri, zaznamenal vysoké hodnoty vo výkone motora. Mnoho komponentov pochádzalo z pôvodných automobilov E30 M3 alebo E36 M3 Evo. Menšie zmeny boli vykonané na podvozku, kolesách, pneumatikách, ktoré takisto prispievali k zlepšeniu výkonu. Počas celej výroby bolo na globálnom trhu dostupných 15 000 automobilov M Roadster, kde základná cena pre USA bola cca 43 000 $.

Z4 M Roadster (2006 – 2008)

Verzia BMW Z4 M Roadster je poháňaná 3.2 L šesťvalcovým motorom s celkovým výkonom 249 kW, pričom zrýchlenie z 0 na 100 km zvláda za 4.7 sekundy pri váhe 1 450 kg, čo sa pokladá za lepší výsledok ako Porsche Boxter či Porsche Cayman S Elektronicky obmedzená rýchlosť je 250 km/h. Základná cena automobilu BMW Z4 M Roadster je 52 100 $.